"Setswana Puo ya Gae (HL)/P2 17 DBE/Ngwanaitseele 2020 SC/NSC – Kaedi Ya Go Tshwaya  BoKgogwana ba utlwa botlhoko gore boPekwa ba a ba ja ntswa e le ba madi, ba itebatsa seane se se reng 'seboba re bata sa mokwatla sa mpa re a se mpampetsa', botoka ba je magotlo le mabele.  Sol Plaatje le ena o netefatsa puo e ka go dibela puo le setso sa gaabo, se se bontsha gore tota ke mosekaphofu ya gaabo yo o sa tshabeng go swa lentswe.  BoPekwa ba itaya letsogo fa godimo ga le lengwe go bontsha fa ba se kitla ba khutlisa se, ba kaya fa ba tlaa bolawa ke tlala gonne magotlo a tsamaya bosigo.  Magakabe le Magodi ba tlhagisa fa boPekwa ba ba patika, mme ba tshwanetse go tlogelwa gore ba tshele ka boKgogwana.  Katlholo ya kopano ya nna gore boPekwa ba se tlhole ba ja boKgogwana, mme ba tshele ka mabele le dijalo. Se, se bontsha fa boKgogwana ba fentse mo kopong ya bona go supa fa mosekaphofu ya gaabo a sa tshabe go swa lentswe.  BoKgogwana ba senya ka go adima thipa mo go boPekwa, mme ba e timetsa.  Le gompieno wa gompieno boKgogwana ba sa fatafata go batlana le thipa ya boPekwa go lwela go sireletsa bokgogwana. BoPekwa ba lwela gore le gompieno ba bo ba tsweletse go ja boKgogwana go bontsha gore mosekaphofu ya gaabo ga a tshabe go swa lentswe ka ba batla thipa ya bona.  Mogaka Sol Plaatje ena ke mosekaphofu ya gaabo gonne sa gaabo setšhaba o se dibetse a menne phatla mo bokwading. [25] POTSO 15: DIPOTSO TSE DIKHUTSHWANE  'Kgarubane le Digodi'  'Kgosi Molefi K Pilane' 15.1 Dianeladiphologolo/leinane (1) 15.2 Ke ka ntlha ya gore lefelo le ba neng ba nna kwa go lona le ne le aparetswe ke leuba, ba ne ba batla kwa go nang le metsi teng. (2) 15.3 Ba goeleditse Kgarubane, mme ena a tenega (2) 15.4 Ee, go siame gonne Digodi di mmoleletse gore a se ka a bula molomo, fela ena a se reetse, ka jalo dilo o di itirile. (Dikarabo tsa batlhatlhojwa tse di nepagetseng di elwe tlhoko.) (2) 15.5 Go lelela kgama le mogogoro/Go thanya lomapo lo le tsebeng. (Dikarabo tsa batlhatlhojwa tse di nepagetseng di elwe tlhoko.) (2) 15.6 Kgarubane o ne a wela fa fatshe, mme a sokama molala. (2) 15.7 Nnyaya, ga e a khutla sentle gonne ke ne ke solofetse go bona Kgarubane a kgona go fetela pele. (Dikarabo tsa batlhatlhojwa tse di nepagetseng di elwe tlhoko.) (2) 15.8 Go sa tshwarelele ditaelo/Go sa itse go itshwara go tlisa tatlhego e kgolo. (Dikarabo tsa batlhatlhojwa tse di nepagetseng di elwe tlhoko.) (2) 15.9 Tsosoloso ya morafe wa ga kgosi Pilane ka ntlha ya fa morafe wa gagwe o phatlaletse e bile o tlhoka go baakangwa. (2) Kwalololo e ileditswe Phetla"